My Hero Academia Deku Helmet POP! Funko Toys - Global Freaks
Character: Deku (Midoriya Izuku) Gansbaai Courant -Gholf Steakaande op dreef | Xplorio Xplorio
Gholf Steakaande op dreefPublished: 17 April 2014, By: Gansbaai Courant, Category: Gansbaai Community
Een van die verjaardaglede, Walter Crouse (regs) is spesiaal deur Bev Swart gelukgewens en ook bedank vir sy jare van toegewyde werksaamhede in die gholfklub
Die tweede “Steak”-aand wat deur Gansbaai Gholfklub gereël is, het so goed verloop dat die bestuur nou tevrede is dat dit ‘n suksesvolle, maandelikse fondsinsamelingsfunksie kan word. “Ek is bly om te sien die ouergarde het besluit om nié hierdie steakaande te mis nie,” sê Bev Swart, Klubkaptein van Gansbaai Gholfklub. “Hulle het nou wel die kinders tuis agtergelaat en nie so laat soos die vorige keer gekuier nie, maar dit was duidelik dat hulle hulself terdeë geniet het.” Die steaks was weer eens vanuit die boonste rakke en presies na elkeen se voorkeur gebraai. Die gesellige atmosfeer het só oorgeneem, dat Bev hard oor die luidsprekersstelsel moes praat om “orde en stilte” te kry, want daar is so gekuier dat niemand agtergekom het die arme klubkaptein het ‘n paar gevleuelde woorde om te spreek nie.
Twee “verjaardag-gholfers” het ook die gesellige aand bygewoon. Die twee wat gelukgewens is, is JC Crous (77) wat ‘n gereelde Vrydagaand-besoeker is en Walter Strydom (80) wat vir etlike jare die visie-president, asook baanopsigter was.
“Dan is ek verheug om te sien dat Freddie en Kokkie Engelbrecht ‘n enorme borgskap vir die Gansbaai Classic aangebied het,” vertel Bev. “Freddie was verlede jaar ook die Sakekamer se hoofborg en vanjaar is dit die grootste borgskap deur ‘n enkele persoon wat ons gholfklub nóg gekry het.” Die aand is ook deur sowat 15 lede van die Birkenhead Boothengelklub ondersteun, asook deur Jack en Anita Doyle, gereelde besoekers vanaf Engeland en groot ondersteuners van die gholfklub, asook die hengelklub. Bev bedank graag vir René vir die slaai, Awie en Ria vir die “sterk” aartappelgereg, Danie 2 vir die broodtafel en die knap braaiers, JP en Jakkie. Gansbaai Gholfklub se volgende steakaand sal op Vrydagaand, 2 Mei plaasvind en almal is welkom. Vir klubnavrae kan Jannie Brandt by 028-384-1441 geskakel word.